ሓሳብ እቲ ሓዱሽ ሕጊ፡ ወዲ 19 ዓመት ተወላዲ ሆንግ ኮንግ ንጓል 20 ዓመት ጥንስቲ ኣፍቃሪቱ ኣብ ታይዋን ይዘናግዑ ኣብ ዝነበርሉ እዋን ቀቲሉዋ። እቲ መንእሰይ ናብ ሆንግ ኮንግ ሃዲሙ ከይዱ። ኣብ መንጎ ክልቲአን ገበነኛ ኣሕሊፍካ ናይ ምሃብ ስምምዕ ብዘይምንባሩ ሆንግ ኮንግ ነቲ ገበነኛ ኣሕሊፋ ክትህባ ኣይከኣለትን። መልዐሊ ሓሳብ እቲ ሓድሽ ሕጊ ካብዚ እዩ ዝጅምር። እቶም ዝግበሩ ለውጢታት ድማ ብቻይና፣ ታይዋንን ማካውን ብቕትለትን ዓመጽእን ዝድለዩ ተጠርጠርቲ፡ ንሓድሕደን ኣሕሊፈን ክህባ ዝገብር እዩ። ሰብ መዚ ሆንግ ኮንግ ከምዝገለጽዎ፡ ነቲ ኣሕሊፍካ ናይ ምሃብ ናይ መወዳእታ ውሳነ ዝውስን ቤት ፍርዲ ሆንግ ኮንግ እዩ። ብሃይማኖትን ፖለቲካን ዝኽሰሱ ሰባት ግን ተሓላሊፎም ኣይወሃቡን። ኮይኑ ግና ተቓወምቲ እቲ ሕጊ፡ ሰባት ንመእሰርቲን ስቓይን ስርዓት ሕጊ ቻይና ክቃልዑ ዝገብር እዩ ይብሉ። ናጽነት ኤርትራ ካበይ ናበይ?
